钦定古今图书集成/理学汇编/文学典/第164卷 > 《吴讷文章辩体》 > 《序》
## 钦定古今图书集成/理学汇编/文学典/第164卷 > 《吴讷文章辩体》 > 《序》

《尔雅》云：“序，绪也。”序之体，始于《诗》之大序，首言六义，次
言《风》《雅》之变，又次言《二南》，王化之自。其言次第有序，
故谓之序也。东莱云：“凡序文籍，当序作者之意。如赠
送燕集等作，又当随事以序其实。大抵序事之文，以
次第其语，善叙事理为上。近世应用，惟赠送为盛，当
须取法昌黎，则庶得古人赠言之义，而无枉己徇人”
之失也。